Document ID: 32012R0327
Publication Date: 2012-04-17

Title and Content:
IZVEDBENA UREDBA KOMISIJE (EU) št. 327/2012
z dne 17. aprila 2012
o spremembi Uredbe (EU) št. 1291/2009 v zvezi s pragom za ekonomsko velikost in številom poročevalskih kmetijskih gospodarstev na Slovaškem
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1217/2009 z dne 30. novembra 2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski skupnosti (1) ter zlasti člena 5(4) Uredbe,
ob upoštevanju naslednjega:
(1)
Člen 2 Uredbe Komisije (EU) št. 1291/2009 z dne 18. decembra 2009 o izboru poročevalskih kmetijskih gospodarstev za določitev dohodkov kmetijskih gospodarstev (2) določa prage ekonomske velikosti kmetijskih gospodarstev za obračunsko leto 2010 in za naslednja obračunska leta.
(2)
Strukturne spremembe, ki se trenutno odvijajo, in boljše razumevanje kmetijske strukture na Slovaškem so privedli do zaključka, da bi bilo treba slovaški načrt vzorčenja prilagoditi, tako da bo področje raziskave zajemalo najpomembnejši del kmetijske dejavnosti. Da bi se to doseglo, bi bilo treba prag ekonomske velikosti kmetijskih gospodarstev na Slovaškem povečati s 15 000 EUR na 25 000 EUR.
(3)
V Prilogi k Uredbi (EU) št. 1291/2009 je celotno število poročevalskih kmetijskih gospodarstev za Slovaško določeno na 523. Da bi se zagotovila čim boljša reprezentativnost slovaškega vzorca, bi bilo treba število poročevalskih kmetijskih gospodarstev za Slovaško povečati za 39 in ga torej določiti na 562.
(4)
Uredbo (EU) št. 1291/2009 bi bilo zato treba ustrezno spremeniti.
(5)
Ukrepi, določeni v tej uredbi, so v skladu z mnenjem Odbora Skupnosti za mrežo računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Uredba (EU) št. 1291/2009 se spremeni:
1.
v členu 2 se alinea, ki se nanaša na Slovaško, nadomesti z naslednjim besedilom:
„- Slovaška: 25 000 EUR“;
2.
Priloga se spremeni v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od obračunskega leta 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. aprila 2012

Classification:
Level 1 Topics: 100161
100146
100156
Level 2 Topics: 100277
100247
100283
100190
100282
100189
Level 3 Topics: 5655
5781
5283
56
122
2106
3605
914
2200
4256
All Topics: 3083
3424
3682
5859
623